На међународном дебију 2005. Ксенија Задорина је освојила сребро у појединачној конкуренцији и злато у штафетној трци на Европском првенству за јуниоре. Годину дана касније учествовала је на Светском јуниорском првенству у била четврта појединачно, а пета у штафети. Успеси се настављају и 2007. освајањем по две медаље на Европском превенству младих и Универзијади 2007. У 2009. опет је два пута стајала на победничком постољу на Европском првенству младих у Каунасу. На Европском првенству у дворани 2011. у Паризу бронзана је на 400 м и златна са штафетом (трчала у квалификацијама). Исте године на Светском првенству у Тегуу у полуфиналној трци са штафетом у којој су поред ње биле Ксенија Вдовина, Људмила Литвинова и Антоњина Кривошапка постиже најбоље светско време сезоне. У финалу штафета била је трећа. Као члан репрезентације Русије учествовала је на екипним превенствима Европе.